
PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT
asupra Propunerii legislative de modificare a Legii 41 din 17 iulie 1994, cu modificările şi completările ulterioare


Propunerea legislativă de modificare a Legii 41 din 17 iulie 1994, cu modificările şi completările ulterioare, a fost transmisă Comisiei cu adresa nr. Pl-x - 484 din 24 septembrie 2008.
Comisia pentru cultură, arte, mijloace de informare în masă a fost sesizată în fond cu această propunere legislativă, spre avizare fiind transmisă Comisiei pentru buget finanţe şi bănci şi Comisiei juridice, de disciplină şi imunităţi. 
Până la redactarea raportului Comisia nu a primit Punctul de vedere al Guvernului şi  nici avizele din partea comisiilor sesizate.
În redactarea raportului, Comisia a ţinut cont de avizul favorabil al Consiliului Legislativ emis cu  nr.682 din 09.06.2008.
Prin obiectul de reglementare şi conţinutul său, propunerea legislativă face parte din categoria legilor organice, ca şi Legea nr..41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune, a cărei modificare se propune.
Camera Deputaţilor este prima Cameră sesizată.
Comisia  a dezbătut  această propunere legislativă în şedinţa din data de 30 septembrie  2008. 

În conformitate cu prevederile art. 55 din Regulamentul Camerei Deputaţilor, republicat, la dezbateri a participat doamna Maria Ţoghină, preşedinte – director general al Societăţii Române de Radiodifuziune.
Propunerea legislativă are ca obiect de reglementare completarea Legii nr..41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune, republicată, cu modificările ulterioare, în sensul  finanţării de la bugetul de stat a  formaţiilor muzicale,  prin Direcţia Formaţii Muzicale, din cadrul  Societăţii Române de Radiodifuziune.
La lucrările Comisiei au fost prezenţi 19 deputaţi, din totalul de 24 membri ai Comisiei. Raportul Comisiei a fost adoptat cu unanimitatea voturilor celor prezenţi în sală în momentul votului. 
Potrivit prevederilor art. 75 din Constituţia României, republicată, şi ale art. 92 din Regulamentul Camerei Deputaţilor, republicat, Senatul  este Cameră decizională. 
În urma dezbaterii, Comisia pentru cultură, arte, mijloace de informare în masă propune adoptarea propunerii legislative cu amendamente.

Cătălin MICULA

                    Dumitru AVRAM
                                 
     Şef Birou,                                                            Consilier,

                            
   Cristina Dan                                                        Dan Kalber 
I. Amendamente admise 

În urma dezbaterii, Comisia propune adoptarea Propunerii legislative de modificare a Legii 41 din 17 iulie 1994, cu modificările şi completările ulterioare, cu următoarele amendamente:

	Nr. crt.
	Text  Lege nr.  41/1994 
	Text Propunere legislativă
	Amendamente  propuse de Comisie

(Autorul amendamentului)
	Motivarea amendamentelor propuse

	0
	1
	2
	3
	4

	1.
	Titlul legii: 

Legea nr. 41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune
	Titlul :

Legea finanţării formaţiilor muzicale ale Societăţii Române de Radiodifuziune
Propunere legislativă de modificare a Legii 41 din 17 iulie 1994, cu modificările şi completările ulterioare
	Titlul propunerii legislative se modifică şi va avea următorul cuprins:
Lege pentru completarea  articolului 42 din Legea nr. 41/994 privind organizarea şi funcţionarea Societăţii Române de Radiodifuziune şi Societăţii Române de Televiziune

(Amendament propus de Comisie)
	Amendament de tehnică legislativă.

	2.
	
	Articol unic 
Se modifică art. 42 din Legea 41/1994 cu modificările şi completările ulterioare după cum urmează:
	Articolul Unic se modifică si va avea următorul cuprins:

ARTICOL UNIC .-  Articolul 42 din  Legea nr.41/1994 privind organizarea şi funcţionarea Societăţii Române de Radiodifuziune şi Societăţii Române de Televiziune, republicată în Monitorul Oficial al României, Partea I, nr. 636 din 27 decembrie 1999, cu modificările ulterioare, se modifică şi va avea următorul cuprins:
(Amendament propus de Comisie)
	Amendament de tehnică legislativă.

	3.
	Art. 42. - (1) Finanţarea  necesară  producerii şi desfăşurării  emisiunilor radiofonice  şi de televiziune  adresate  străinătăţii, precum şi dezvoltării acestei activităţi se asigură din fondurile alocate de la bugetul de stat.

(2)- Sumele necesare se evidenţiază  separat în bugetul fiecărei societăţi, pe baza programelor stabilite potrivit legii.
	Art. 42. - (1) Finanţarea  necesară  producerii şi desfăşurării  emisiunilor radiofonice  şi de televiziune  adresate  străinătăţii, precum şi dezvoltării acestei activităţi se asigură din fondurile alocate de la bugetul de stat.
(2) Finanţarea necesară acoperirii de către Societatea Română de Radiodifuziune a cheltuielilor cu Direcţia Formaţii Muzicale se asigură integral de la bugetul de stat.
(3) Sumele necesare se evidenţiază  separat în bugetul fiecărei societăţi, pe baza programelor stabilite potrivit legii.
	 „1. - La articolul 42 după alineatul (1) se introduce un nou alineat, alineatul (11), cu următorul cuprins:

„(11) Finanţarea necesară acoperirii  cheltuielilor Direcţiei Formaţii Muzicale se asigură de către Societatea Română de Radiodifuziune, integral de la bugetul de stat.”
(Amendament propus de dl. deputat Străchinaru  şi de Comisie)
	Pentru o mai corectă redactare.



La finalul dezbaterilor Comisia a hotărât cu unanimitate de voturi, .să propună plenului adoptarea propunerii legislative cu amendamente..

